English: The other part of this is a desperate need for Welsh Government to address the increase that we have seen in agency spending - £260 million spent on agency spending in 2022. That's not a figure just bouncing along. There's been a 40 per cent increase in a very short period of time, and that means money leaking away from the NHS into the coffers of private companies as profits. We want and absolutely support having roles that are brought in as overtime, additional shifts, and that flexibility is something that we need to build into the NHS much more, actually, but we need to take the private profit-making from agency working. The third step in our plans is to give greater priority to preventative health measures right across the board, not just having preventative schemes - as, of course, Welsh Government has - but making the preventative the most important element in our attitude as a whole towards the health of the nation. Building a healthier Wales has to be a priority. We'll hear more from Sioned Williams about the fact that that means the kind of housing that people live in, the support that people are given to live healthy lives. It's not just a matter of the Minister deciding one week, 'You know what, people need to live healthier lives.' They need the support from Government to be able to do that, and I think the Well-being of Future Generations (Wales) Act 2015 provides the legislative framework in this respect. We tend to think about that legislation more in terms of climate change. I think we need to focus on using that legislation in terms of our health as a nation, and we need clear ministerial responsibility. In Westminster, you'd have a Minister without portfolio perhaps just looking after delivering the preventative. You know, that's an idea. Is that something that we need to do here, not that I'm in favour of having more Ministers? And this is policy from me here rather than being policy. But that's the kind of way we need to think. We need to think about who has that ministerial responsibility within Government. We have to, as point 4, look at that interaction between health and social care. We were talking there about integration. We all support integration as a principle, but it's what happens at the junction between the two as well that we've been focusing a lot on in recent weeks - the delayed transfers of care. We need to be building capacity at that point. Capacity can be physical capacity, it can be virtual capacity, it can be permanent capacity, it can be temporary capacity. We've worked in very effective temporary ways during the COVID pandemic. We absolutely have to look at what happens at that junction because currently we're falling short, and the decision, still questioned by medical professionals, to release people from hospital without the proper care packages in place is not the way forward, and I think it shows a misunderstanding of the kind of approach that Welsh Government should be taking on this. Finally, we need to create a delivery mechanism for the recovery. I think the new NHS executive, and we think the new NHS executive, provides a model for that. Government Ministers and successive Labour Governments have had a very long time to create a more resilient and better-equipped health service. I think the Ministers could benefit from empowering that NHS executive in a way that can deliver real change right across the NHS. If we have that new organisation in place, let's use it properly, give it teeth and give it the power to drive forward change. One of the things that I think the NHS executive could drive is action in relation to delivering elective surgery hubs. I visited one in Clatterbridge the other day. A project is in place, costing around £25 million in total, creating four theatres, 18 additional beds. It's a factory that will not be affected by winter pressures, and so on. That might not be the exact model because that's an elective hospital, but we have to find ways of delivering that kind of change here in Wales. That investment, yes, needs to be made, but a business plan for that saves you the money of sending patients otherwise to private hospitals for treatment now and, of course, quicker treatment of patients stops that worsening of health conditions that are painful for the patients, difficult for their families, and very, very costly for the NHS. So, that's our five-point plan. As we say, they're not our ideas; they're the result of listening to people on the front line and the organisations that represent them. Our plan addresses the real concerns they have with the way the health service is currently being managed and offers five deliverable steps that will make a tangible difference to all involved, so that, together, we can start healing our NHS, which is what we all here want. I look forward to contributions today and for a signal that, if they wouldn't accept the word 'crisis', that they do accept that there needs to be a new direction. Diolch yn fawr.
Welsh: Y rhan arall o hyn yw'r taer angen i Lywodraeth Cymru fynd i'r afael â'r cynnydd a welsom mewn gwariant ar asiantaethau - £260 miliwn wedi'i wario ar asiantaethau yn 2022. Nid yw hwnnw'n ffigur bychan. Bu cynnydd o 40 y cant mewn cyfnod byr iawn o amser, a golyga hynny fod arian yn llifo o'r GIG i goffrau cwmnïau preifat fel elw. Rydym yn dymuno gweld, ac yn llwyr gefnogi rolau a gaiff eu dwyn i mewn fel goramser, shifftiau ychwanegol, ac mae'r hyblygrwydd hwnnw'n rhywbeth y mae angen inni ei gynnwys yn y GIG i raddau llawer mwy a dweud y gwir, ond mae angen inni gael gwared ar wneud elw preifat o waith asiantaeth. Y trydydd cam yn ein cynlluniau yw rhoi mwy o flaenoriaeth i fesurau iechyd ataliol yn gyffredinol, nid yn unig drwy gael cynlluniau ataliol - fel sydd gan Lywodraeth Cymru wrth gwrs - ond drwy sicrhau mai'r elfen ataliol yw'r elfen bwysicaf yn ein hagwedd at iechyd y genedl yn gyffredinol. Mae'n rhaid i adeiladu Cymru iachach fod yn flaenoriaeth. Cawn glywed mwy gan Sioned Williams ynglŷn â'r ffaith bod hynny'n golygu'r math o dai y mae pobl yn byw ynddynt, y cymorth a roddir i bobl i fyw bywydau iach. Nid yw'n fater o'r Gweinidog yn penderfynu un wythnos, 'Wyddoch chi beth, mae angen i bobl fyw bywydau iachach.' Mae angen cymorth arnynt gan y Llywodraeth i allu gwneud hynny, a chredaf fod Deddf Llesiant Cenedlaethau'r Dyfodol (Cymru) 2015 yn darparu'r fframwaith deddfwriaethol yn hyn o beth. Rydym yn tueddu i feddwl am y ddeddfwriaeth honno yn nhermau newid hinsawdd. Credaf fod angen inni ganolbwyntio ar ddefnyddio'r ddeddfwriaeth honno mewn perthynas â'n hiechyd fel cenedl, ac mae angen cyfrifoldeb gweinidogol clir arnom. Yn San Steffan, byddai gennych Weinidog heb bortffolio efallai i ofalu am gyflawni'r agenda ataliol. Dyna syniad. A yw hynny'n rhywbeth y mae angen inni ei wneud yma, nid fy mod o blaid cael mwy o Weinidogion? A pholisi gennyf fi yma yw hwn yn hytrach na'i fod yn bolisi. Ond dyna'r math o ffordd y mae angen inni feddwl. Mae angen inni feddwl pwy sydd â'r cyfrifoldeb gweinidogol hwnnw o fewn y Llywodraeth. Mae'n rhaid inni edrych, fel pwynt 4, ar y rhyngweithio rhwng iechyd a gofal cymdeithasol. Rydym newydd fod yn trafod integreiddio. Mae pob un ohonom yn cefnogi integreiddio fel egwyddor, ond rydym hefyd wedi bod yn canolbwyntio llawer dros yr wythnosau diwethaf ar y man cyfarfod rhwng y ddau beth - yr oedi wrth drosglwyddo gofal. Mae angen inni feithrin capasiti yn y pwynt hwnnw. Gall capasiti fod yn gapasiti ffisegol, gall fod yn gapasiti rhithwir, gall fod yn gapasiti parhaol, gall fod yn gapasiti dros dro. Rydym wedi gweithio'n effeithiol iawn mewn ffyrdd dros dro yn ystod y pandemig COVID. Mae'n rhaid inni edrych ar yr hyn sy'n digwydd yn y man cyfarfod hwnnw, oherwydd ar hyn o bryd, rydym yn methu, ac nid y penderfyniad, sy'n dal i gael ei gwestiynu gan weithwyr meddygol proffesiynol, i ryddhau pobl o'r ysbyty heb y pecynnau gofal priodol ar waith yw'r ffordd ymlaen, a chredaf fod hynny'n dangos camddealltwriaeth o'r math o ymagwedd y dylai Llywodraeth Cymru fod yn ei mabwysiadu tuag at hyn. Yn olaf, mae angen inni greu mecanwaith darparu ar gyfer yr adferiad. Yn fy marn i, a'n barn ni, mae gweithrediaeth newydd y GIG yn darparu model ar gyfer hynny. Mae Gweinidogion y Llywodraeth a Llywodraethau Llafur olynol wedi cael cryn dipyn o amser i greu gwasanaeth iechyd mwy gwydn ac wedi'i arfogi'n well. Credaf y gallai'r Gweinidogion elwa o rymuso gweithrediaeth y GIG mewn ffordd a all sicrhau newid gwirioneddol ar draws y GIG. Os yw'r sefydliad newydd hwnnw ar waith gennym, gadewch inni ei ddefnyddio'n iawn, gan roi dannedd iddo a rhoi grym iddo sbarduno newid. Un o'r pethau credaf y gallai gweithrediaeth y GIG eu hysgogi yw camau gweithredu i ddarparu hybiau llawdriniaeth ddewisol. Ymwelais ag un yn Clatterbridge ychydig ddyddiau yn ôl. Mae prosiect ar waith yno, sydd wedi costio cyfanswm o oddeutu £25 miliwn i gyd, ac sydd wedi creu pedair theatr, 18 gwely ychwanegol. Mae'n ffatri nad effeithir arni gan bwysau'r gaeaf ac ati. Efallai nad dyna'r union fodel, gan fod hwnnw'n ysbyty triniaeth ddewisol, ond mae'n rhaid inni ddod o hyd i ffyrdd o gyflawni'r math hwnnw o newid yma yng Nghymru. Mae angen gwneud y buddsoddiad, oes, ond mae cynllun busnes ar gyfer hynny'n arbed arian ichi gan y byddai'n rhaid ichi anfon cleifion fel arall i ysbytai preifat i gael triniaeth, ac wrth gwrs, mae trin cleifion yn gyflymach yn atal cyflyrau iechyd sy'n boenus i'r claf, yn anodd i'w teuluoedd, ac yn gostus tu hwnt i'r GIG, rhag gwaethygu. Felly, dyna ein cynllun pum pwynt. Fel y dywedwn, nid ein syniadau ni ydynt; canlyniad gwrando ar bobl ar y rheng flaen ydynt, a'r sefydliadau sy'n eu cynrychioli. Mae ein cynllun yn mynd i'r afael â'r pryderon gwirioneddol sydd ganddynt ynglŷn â'r ffordd y caiff y gwasanaeth iechyd ei reoli ar hyn o bryd, ac yn cynnig pum cam cyflawnadwy a fydd yn gwneud gwahaniaeth gwirioneddol i bawb, fel y gallwn, gyda'n gilydd, ddechrau iachau ein GIG, sef yr hyn y mae pob un ohonom yma yn ei ddymuno. Edrychaf ymlaen at y cyfraniadau heddiw, ac am arwydd eu bod yn derbyn bod angen cyfeiriad newydd, hyd yn oed os nad ydynt yn derbyn y gair 'argyfwng'. Diolch yn fawr.